- Hindi News
- National
- जुलूस के आगे देशभक्ति गीत और राष्ट्रध्वज पीछे झाडू लगाते और कचरा उठाते चले युवा
जुलूस के आगे देशभक्ति गीत और राष्ट्रध्वज पीछे झाडू लगाते और कचरा उठाते चले युवा
एकता, समय प्रबंधन, राष्ट्रभक्ति और कचरा मुक्त शहर का दिया संदेश
इधर, आपत्तिजनक पोस्टर लगाने, नकली तोप-हथियार लेकर चलने वाले होंगे गिरफ्तार
हजरत मोहम्मद साहब के जन्मदिन के जश्न पर मुस्लिम समाज ने जुलूस निकाला। जुलूस में एकता, समय प्रबंधन, राष्ट्रभक्ति और कचरा मुक्त शहर का संदेश दिया। ईद मिलादुन्नबी के पाक मौके पर जुलूस में सबसे आगे एक वाहन में दो राष्ट्रध्वज निकले। साथ में देशभक्ति से ओतप्रोत गीत सुनाई दे रहे हैं। गीत सारे जहां से अच्छा हिंदुस्तां हमारा गूंजता रहा। इसके पीछे पारंपरिक रूप से लोग जुलूस में शामिल होकर निकले। नात ए पाक गाते हुए जुलूस आगे बढ़ा। जुलूस के पिछले हिस्से में मुस्लिम समाज के नौजवानों ने स्वागत मंचों के पास से कचरा उठाकर सड़कों की सफाई की।
सुबह 9.30 बजे इमलीपुरा से शुरू हुआ जुलूस दोपहर 1.20 बजे तक चार घंटे चला। यह तय समय से 10 मिनट पहले समाप्त हो गया। समाज ने समय प्रबंधन का संदेश दिया। दो किलोमीटर लंबे जुलूस मार्ग में अलग-अलग समाज के लोगों के साथ ही अन्य संगठनों और निगम परिषद ने भी पुष्प वर्षा कर स्वागत किया। एक दर्जन से अधिक स्थानों पर स्वागत हुआ। निगम चौराहे पर महापौर सुभाष कोठारी ने सफाई के लिए श्रमदान करने वाले युवाओं की हौसला अफजाई की।
बांबे बाजार में राष्ट्र ध्वज तिरंगे के नेतृत्व व सारे जहां से अच्छा हिंदूस्तां हमारा गीत के साथ निकला जुलूस।
कुछ मुस्लिम युवाओं के साथ ही शेख शकील ने डॉक्टर और नौजवान समाजसेवियों के सहयोग से सड़कों की सफाई की। सुबह 9.30 बजे शहर के हातमपुरा चौक से सफाई अभियान हुआ। यहां इस्माइल खान एवं रईस खान ने विभिन्न स्टाल पर पहुंचकर लोगों को कचरा कलेक्शन के लिए कैरी बैग दिए। समाजसेवी युवा हाथों झाड़ू हाथों में लेकर निकले और जुलूस के पीछे चलते हुए सफाई की। बांबे बाजार, घंटाघर चौराहे पर लगे स्वागत मंच से भी स्वच्छता के प्रति जागरूक किया।
सभी धर्म के लोगों ने स्वागत किया
तीन पुलिया क्षेत्र में चेंबर ऑफ कॉमर्स के स्वागत मंच से सभी धर्म के लाेगों ने मिलादुन्नबी के जुलूस का स्वागत किया। चेंबर के अध्यक्ष इकबाल शंकर गुलाटी, बिशप डॉ.एएएस दुरईराज, गुरमीतसिंह उबेजा, राजू चांदमल जैन ने स्वागत किया।
पाकीजगी का पैगाम लेकर आए थे नबी
शेख शकील ने बताया नबी अमन और पाकीजगी का पैगाम लेकर आए थे। उन्हीं की इच्छानुसार स्वच्छता अभियान को प्रारंभ किया है। यह मुहिम अन्य त्योहारों पर भी चलाई जाएगी। सफाई अभियान में निशात सिद्दिकी, इस्माइल खान, इमरान कुरैशी, इरफान खान, फारूक खान, डॉक्टर जर्ऱार खान, आगा खान, नवाब खान, इमरान शाह, परवेज खान, जावेद खान, फईम कुरैशी, इब्राहिम शेख, छोटू खान, शब्बीर कमानी, वकील खान, रईस खान आदि पूरे समय व्यस्त रहे।
बांबे बाजार में कलेक्टर-एसपी ने नकली हथियार जब्त किए।
सफाई की परंपरा निभाई
जुलूस में हुई पुष्पवर्षा के फूल उठाकर साफ की सड़क
शांति समिति के निर्णय का उल्लंघन हुआ, कार्रवाई करेंगे
किसी प्रशासनिक अफसर द्वारा लिए निर्णय के खिलाफ जाकर आदेश का उल्लंघन अपराध की श्रेणी में आता है। ऐसा करने वालों के खिलाफ कार्रवाई की जा रही है। सजा का भी प्रावधान है। - डॉ.एमके अग्रवाल, कलेक्टर
यह होगी कार्रवाई
डीजे बजाने वाले वाहनों पर कोलाहल अधिनियम की धारा के तहत कार्रवाई होगी। लोडिंग वाहनों को पैसेंजर वाहन बनाकर चलाने पर 10 वाहनों के रजिस्ट्रेशन-लाइसेंस रद्द होंगे। नकली हथियारों में पटाखे चलाने वालों पर धारा 188 के तहत कार्रवाई होगी।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva